alexandrainst/scandi-wiki huggingface dataset:
Ryta Turava

Marharyta Mikalajeuna Turava, kjend som Ryta Turava, () er ein kviterussisk tidlegare kappgjengar frå Vitebsk som i 2006 vart europameister på 20 km, året etter ho vann VM-sølv på distansen.

Turava fekk sitt gjennombrot då ho under Sommar-OL 2004 i Aten gjekk inn til fjerdeplass, 14 sekundar attom bronsevinnaren. Året etter vann ho sølvmedaljen på distansen i verdsmeisterskapen i Helsinki. Våren 2006 vann ho i spanske La Coruna ei tevling i verdscupen i kappgang på den gode tida 1.26.27. Ved europameisterskapen i Göteborg seinare i 2006 gjekk Turava i mål til ein ein suveren siger, bort i halvtanna minutt føre dei to andre medaljevinnarane.

Medaljar og plasseringar i internasjonale meisterskap
OL 2004 i Aten: Nr 4 – 1.29.39
VM 2005 i Helsinki: Sølvmedalje – 1.27.05, bakom Olimpiada Ivanova (1.25.41)
EM 2006 i Göteborg: Gullmedalje – 1.27.08, framom Olga Kaniskina (1.28.35)
OL 2008 i Beijing: Nr 10 – 1.28.06

Kjelder

Denne artikkelen bygger på «Ryta Turawa» frå ,  den 13. juni 2019.  
 

Kappgjengarar
Belarusiske friidrettsutøvarar
Giorgio Armani

Giorgio Armani () er ein italiensk motedesignar som skipa motehuset Armani i 1975.

Italienarar
Italiensk mote
Folk frå Piacenza
NM i symjing 1971

Noregsmeisterskapen i symjing 1971 vart avvikla i Frognerbadet i Oslo i dagane frå 6. til 8. august 1971. Meisterskapen omfatta 28 individuelle tevlingar, dessutan fem stafettar, tre for menn og to for kvinner.

Kongepokalane vart tildelt Grete Mathisen, Kirkenes, for prestasjonen i 100 meter fri og til Sverre Kile, Bergens Svømmeclub for noregsrekorden i 400 meter fri.

Menn

100 m fri

200 m fri

400 m fri

1500 m fri

100 m rygg

200 m rygg

100 m bryst

200 m bryst

100 m butterfly

200 m butterfly

200 m medley

400 m medley

Sviktstup

Kunststup

Kvinner

100 m fri

200 m fri

400 m fri

800 m fri

100 m rygg

200 m rygg

100 m bryst

200 m bryst

100 m butterfly

200 m butterfly

200 m medley

400 m medley

Sviktstup

Kunststup

Kjelder
Sportsboken 1971. Norsk kunstforlag. Oslo 1971.

Noregsmeisterskap i 1971
Noregsmeisterskap i symjing
Idrettstilskipingar i Oslo
Rettsvisse

Rettsvisse (forutberegnelighet på bokmål) er eit juridisk omgrep for eit rettssubjekt si evne til å kunne føresjå, forvente eller på annan måte utrekne si eiga rettsstilling. Omgrepet er eit av dei sentrale omsyna i den juridiske metodelæra.

Juridisk terminologi
Heli Koivula

Heli Maarit Koivula () er ein finsk tidlegare friidrettsutøvar frå Kauhajoki i Österbotten som vann EM-sølv i tresteghopp i 2002.

Aktiv
Koivula vart finsk meister i lengdehopp fem gongar; 1995, 1996, 1998, 2002, 2004, og sju gongar i tresteghopp; 1996, 1998, 2000–04. Ho deltok i både Sommar-OL 1996, Friidretts-VM 1997 og Friidretts-EM 1998, utan å ta seg til finale i nokon av øvingane. 

Ved verdsmeisterskapen i Edmonton i 2001 enda Koivula på femteplass i trestegtevlinga. Under europameisterskapen 2002 i München smekka ho til med 14,83 m i den fyrste finaleomgangen, hjelpt av 2,2 sekundmeter medvind. Med det hoppet leia ho tevlinga til den sjette og siste omgangen, då Ashia Hansen frå Storbritannia landa på 15 meter jamnt, også ho hjelpt av medvind.

Den 3. august 2003 i Lappeenranta sette Koivula finsk rekord i tresteghopp med 14,39 meter, ein rekord som framleis gjeld (2019). Tre veker seinare landa ho 14,10 meter i VM-kvalifiseringa i Paris/Saint-Denis, i ei uvanleg sterk tevling heldt det ikkje til finaleplass. I estiske Tallinn flytta Koivula den finske lengderekorden til 6,65 meter. Ein månad etter deltok ho sommarleikane i Aten, utan å nå finalen i korkje tresteg eller i lengdehopp.

Medalje og plasseringar i internasjonale meisterskap
VM 1995 i Göteborg: Nr 6 i 4 x 100 meter stafett
OL 1996 i Atlanta: Utslått i kvalifiseringa i lengde (0) og tresteg (13,25 m =nr 24)
VM 1997 i Aten: Utslått i kvalifiseringa i lengde (6,57 m =nr 13) og tresteg (13,85 m =nr 19)
EM 1998 i Budapest: Utslått i kvalifiseringa i lengde (6,23 m =nr 23) og tresteg (13,75 m =nr 21)
VM 1999 i Sevilla: Utslått i kvalifiseringa i tresteghopp (13,33 m =nr 23)
VM 2001 i Edmonton: Nr 5 i tresteghopp – 14,28 m
EM 2002 i München: Sølvmedalje i tresteghopp – 14,83 m, bakom Ashia Hansen (15,00 m)
VM 2003 i Paris: Utslått i kvalifiseringa i tresteghopp (14,10 m =nr 15)
OL 2004 i Aten: Utslått i kvalifiseringa i lengde (6,50 m =nr 16) og tresteg (13,98 m =nr 23)

Kjelder

Denne artikkelen bygger på «Heli Koivula Kruger» frå ,  den 13. juni 2019.  
 

Finske friidrettsutøvarar
Tresteghopparar
Hallwang

Hallwang er ein kommune i Salzburg-Umgebung i forbundslandet Salzburg i Austerrike. Kommunen har ei flatevidd på 13,1 km² og i kring 4 200 ibuarar. Landsbyen Hallwang ligg 524 meter over havet, ei seks-sju kilometer nordvest om byen Salzburg.

Kjelder

Denne artikkelen bygger på «Hallwang» frå ,  den 13. juni 2019.  
 

Kommunar i delstaten Salzburg
Tidlegare bykommunar i Albania

Tidlegare var det eit skilje mellom bykommunar (albansk: bashki) og landkommunar (albansk: communa) i Albania. Dette skiljet vart oppheva ved ei administrasjonsreform i 2014, og talet på kommunar vart samstundes redusert frå 373 (308 landkommunar og 65 bykommunar) til 61.

Referansar 

Administrative inndelingar i Albania
Tidlegare landkommunar i Albania

Tidlegare var det eit skilje mellom landkommunar (albansk: communa) og bykommunar (albansk: bashki) i Albania. Dette skiljet vart oppheva ved ei administrasjonsreform i 2014, og talet på kommunar vart samstundes redusert frå 373 (308 landkommunar og 65 bykommunar) til 61.

Referansar 

Administrative inndelingar i Albania
Velabisht

Velabisht er ein tidlegare landkommune i regionen Berat i Albania. Etter ei admininistrasjonsreform i 2014 inngår han som ei kommunaleining i kommunen Berat.

Ved folketeljinga i 2011 hadde den dåverande landkommunen Velabisht 8 453 innbyggjarar.

Tidlegare administrativ inndeling
Fram til år 2000 var Velabisht ein del av distriktet Berat. Den dåverande landkommunen omfatta busetnadene:
Malinat
Bilçë
Drobonik
Bardhaj i Ri
Starovë
Velabisht
Veterrik
Remanicë
Gjoroven
Palikësht
Veleshnje
Duhanas
Kodras

Referansar 

Busetnader i regionen Berat
Kommunaleiningar i regionen Berat
Tidlegare kommunar i regionen Berat
Likviditet

Likviditet (betalingsevne) er eit økonomisk uttrykk for evna til å kunna betala løpande utgifter som rekningar, løn, utviklingskostnader, skatt m.m. God likviditet tyder at ein har høve til å dekka forventa og uføresette utgifter. Likviditet kjem av uttrykket marknadslikviditet.
Når det berre vert referert til likviditetsgraden, er det grad 1 som er den mest brukte av dei fire.
Veikskapen med nøkkeltala er at bindingstida og omløpsfarten for dei ulike eigedels- og gjeldspostane som ikkje vert reflekterte.
Det er lett å visa at eit føretak kan ha låg likviditetsgrad, men god likviditet. Vi kan difor ikkje seia noko generelt om ønskeleg nivå på likviditetsgradbrøken. Røynsle viser likevel at for mange konkursføretak er dette eit av dei nøkkeltala som forverrar seg i tida før konkurs.
Ved rekneskapsanalyse vert det som regel fire nytta måtar å rekne ut likviditetsgraden på;

Likviditetsgrad 1:
Likviditetsgrad 1 fortel noko om tilhøvet mellom omløpsmiddel og kortsiktig gjeld. Med andre ord målar ein evna føretaket har til å dekka betalingsforpliktingane sine etter kvart som desse forfell. 
Formelen for Likviditetsgrad 1 er Omløpsmiddel/Kortsiktig gjeld. Likviditetsgrad 1 bør vera større enn 2. Omløpsmiddel inkluderer Varelager, fordringar, investeringar og kontantbeholdning.

Likviditetsgrad 2:
Likviditetsgrad 2 mæler, som likviditetsgrad 1 tilhøvet mellom omløpsmiddel og kortsiktig gjeld. Skilnaden her er at varelageret, som vert rekna som dei minst likvide omløpsmidla, er trekt frå.
Formelen for Likviditetsgrad 2 er (Omløpsmiddel-Varelager)/Kortsiktig gjeld.

Likviditetsgrad 3: 
Likviditetsgrad 3 fortel noko om tilhøvet mellom dei mest likvide midla og kortsiktig gjeld. Dei mest likvide omløpsmidla er bankinnskot, kontantar og liknande. 
Formelen for Likviditetsgrad 3 er (Kassebeholdning+Bankinnskudd)/Kortsiktig gjeld. Likviditetsgrad 3 bør vera større ein 33 %.

Likviditetsgrad 4:
Likviditetsgrad 4 mæler kontantgraden. Likviditetsgrad 4 er Kontantbehaldning/Kortsiktig gjeld.

Arbeidskapital er eit nærskyldt økonomisk nøkkeltal som vert brukt for å vurdera den likviditetsmessige stillinga til eit føretak.

Kjelder

Denne artikkelen bygger på «Likviditet» frå ,  den 14. juni 2019.  
 

Bedriftsøkonomi
Sider utan gjennomgåtte omsetjingar
Sjølvstendekrig

Ein sjølvstendekrig er ein konflikt som dreier seg om eit område som har erklært sjølvstende. Når staten som tidlegare styrte området sender soldatar eller andre militære styrkar for å hevde suverenitet (kontroll/overhøgd), eller folkesetnaden i området går i strid mot desse styrkane, reknar ein det som starten på ein sjølvstendeoppreist. Dersom dei som erklærer sjølvstende lukkast med å opprette ein ny stat, vil konlfikten vidare som regel vera kjend som ein sjølvstendekrig.

Nokre sjølvstendekrigar

Åttiårskrigen var ein nederlandsk sjølvstendekrig mot Spania under habsburgarane i tida 1568-1648. Enda med sjølvstende for dei nordlege Nederlanda, dagens Nederland.
Den amerikanske sjølvstendekrigen eller Den amerikanske revolusjonen (1775/1776-1783), ende med at USA fekk sjølvstende frå Storbritannia.
Den greske sjølvstendekrigen (1821–1829), ende med sjølvstende frå Det osmanske riket for Hellas.

Kjelder

Denne artikkelen bygger på «War of independence» frå ,  den 13. juni 2019.  
 

Krigar etter type
Sjølvstendekrigar
Kunde

Kunde er eit individ eller ein institusjon som kjøper varer og tenester tilverka gjennom økonomien. I vidare samanheng er alle som kjøper varer eller tenester kundar, inkludert personar, husstandar, forvaltning og føretak.

Kundebehov kan definerast som varene eller tenestene ein kunde krev for å oppnå spesifikke mål. Somme behov er viktigare for kunden enn andre.
Kundeforventingar er påverka av kulturelle verdiar, reklame, marknadsføring og annan kommunikasjon, både med leverandøren og med andre kjelder.

Både kundebehov og -forventingar kan definerast gjennom intervju, undersøkingar, samtalar, databasesøking eller andre metodar for å samla informasjon. Kundar har til tider inga klår overtyding om kva behova deira er. Assistanse til å avgjera behova kan vera ei verdifull teneste for kunden. I denne prosessen kan forventingar justerast for å svara til kva mogelegheiter som ligg i enkelte produkt, eller kva tenester dei kan yte.

Kjelder

Denne artikkelen bygger på «Kunde» frå ,  den 13. juni 2019.  

Næringsliv
Sider utan gjennomgåtte omsetjingar
Familierett

Familierett omhandlar reglane om inngåing (ektevigsel) og oppløysing (separasjon og skilsmisse) av ekteskap. Som ei underordna inndeling av dette rettsområdet finn vi òg den økonomiske familieretten, som er reglane om ektemakane sitt formuesforhold i ekteskapet, inkludert den gjensidige underholdplikta til ektemakane, inngåing av ektepakter, og korleis formuen skal delast ved oppløysinga til ekteskapet.

Tradisjonelt blir òg  barneretten rekna som ein del av familieretten. Barneretten har reglar om tilhøvet mellom foreldre og barn, m.a. om farskapet, foreldreansvaret, vergemål m.m.

Sjå òg 

 Samliv
 Ekteskapslova

Kjelder

Denne artikkelen bygger på «Familierett» frå ,  den 13. juni 2019. 
 oppgav desse kjeldene:  
 
 Ekteskapsloven
 Endringar i ekteskapsloven som tredde i kraft 1. jan 2009.
 Barnelova
 Vergemålsloven
 Skifteloven
Rettsvitskap
Familierett
Privatrett
Ekteskap
Skilsmisse
Formuerett
Otllak

Otllak er ein tidlegare landkommune i regionen Berat i Albania. Etter ei admininistrasjonsreform i 2014 inngår han som ei kommunaleining i kommunen Berat.

Ved folketeljinga i 2011 hadde den dåverande landkommunen Otllak 9 218 innbyggjarar.

Tidlegare administrativ inndeling
Fram til år 2000 var Otllak ein del av distriktet Berat. Den dåverande landkommunen omfatta busetnadene:
Lapardha 1
Lapardha 2
Qereshnik
Balibardhë
Dyshnik
Moravë
Ullinjas
Vodëz e Sipërme
Orizaj
Otllak

Referansar 

Busetnader i regionen Berat
Kommunaleiningar i regionen Berat
Tidlegare kommunar i regionen Berat
Doping i baseball

Doping i baseball er ei form for doping som har gått føre seg i fleire land, sjølv om det finst lovar og reglar mot doping.

Historie
Bruk av kokain som kom fram i dei såkalla Pittsburgh narkotika-rettssakene i 1985 medverka til at serien Major League Baseball straffa 11 spelarar med bøter og 100 timar med såkalla narkotika-relatert samfunnsteneste.

Ifølgje ESPN hadde Major League ein «steroid tidsalder» frå seint i 1980-åra til seint i 2000-åra. Fleire steroid kom på forbodslista til baseball i både USA og Canada i 1991, men først frå 2003-sesongen blei det tatt dopingprøvar frå spelarar i Major League. 

I 1998 innrømma spelaren Mark McGwire bruk av androstenedion, som då ikkje var ulovleg i toppserien, men forbode i seriane National Football League og NCAA. I 2002 blei det avslørt at firmaet BALCO hadde levert steroid til fleire proffspelarar. I 2005 gav den pensjonerte baseballspelaren José Canseco ut ei bok, Juiced, der han skreiv om bruk av steroid i baseball. Han skreiv fritt om doping i baseball, at han sjølv hadde teke steroid, og namngav fleire av kollegaene sine som steroidtakarar.

Mitchell-rapporten frå desember 2007 førte til at Major League byrja teste spelarane to gongar i året, og talet på stoff som vart søka etter auka.

I januar 2013 blei Major League og spelarfagforeininga einige om å innføra tilfeldige testar for veksthormon i spelesesongen og ein ny test for testosteron. Testinga tok til i 2013-sesongen, og minst tjue spelarar blei skulda for å ta veksthormon. Til slutt blei 14 spelarar suspenderte, blant dei mest kjende var Ryan Braun frå Milwaukee Brewers (suspendert i dei siste 65 kampane av sesongen), Alex Rodriguez frå New York Yankees (suspendert i 211 kampar) og Nelson Cruz frå Texas Rangers (50 kampar). Dopingverksemda blei driven av Anthony «Tony» Bosch i Florida, ein påstått doktor med ei falsk medisinutdanning.

Referansar

Denne artikkelen bygger på «Doping in baseball» frå ,  den 15. juni 2019.

Bakgrunnsstoff

Baseball
Doping
Jelena Lasjmanova

Jelena Anatoljevna Lasjmanova () er ein russisk tidlegare kappgjengar frå Saransk som i 2012 vart olympisk meister og i 2013 verdsmeister på 20 kilometer. Ho vart i 2014 utestengd frå idretten i 2 år for bruk av dopingmiddel. 

Lasjmanova vart junior-verdsmeister på 5 km i 2009 og på 10 km i 2010 og 2011. Våren 2012 vann ho heime i Saransk ei tevling i verdscupen i kappgang. Under dei olympiske sommarleikane 2012 i London tok ho gullmedaljen på 20 km med verdsbestetida 1.25.02, sju sekundar føre landskvinna Olga Kaniskina og 14 sekundar framom Qieyang Shenji frå Kina.

I august 2013 gjekk Lasjmanova i mål som vinnar av 20 km i VM i friidrett i Moskva. På tida 1.27.03 kom ho i mål 8 sekundar føre landskvinna Anisja Kirdjapkina, ein utøvar som i 2019 fekk annullert plasseringa si. Sjølv testa Lasjmanova i 2014 positivt på bruk av det forbodne stoffet enduborol, noko som gjorde at ho ikkje fekk drive idrett dei neste to åra. Ho kom ikkje tilbake i tevling.

Kjelder

Denne artikkelen bygger på «Jelena Anatoljewna Laschmanowa» frå ,  den 14. juni 2019.  
 

Kappgjengarar
Russiske friidrettsutøvarar
Olympiske meistrar for Russland
Koppl

Koppl er ein kommune i Salzburg-Umgebung i forbundslandet Salzburg i Austerrike. Kommunen har ei flatevidd på 20,9 km² og 3 500 ibuarar. Landsbyen Koppl ligg 755 meter over havet, ei 10 kilometer aust om byen Salzburg.

Racerbana Salzburgring ligg i Koppl kommune.

Kjelder

Denne artikkelen bygger på «Koppl» frå ,  den 14. juni 2019.  
 

Kommunar i delstaten Salzburg
Sinjë

Sinjë er ein tidlegare landkommune i regionen Berat i Albania. Etter ei admininistrasjonsreform i 2014 inngår han som ei kommunaleining i kommunen Berat.

Ved folketeljinga i 2011 hadde den dåverande landkommunen Sinjë 3 351 innbyggjarar.

Tidlegare administrativ inndeling
Fram til år 2000 var Sinjë ein del av distriktet Berat. Den dåverande landkommunen omfatta busetnadene:
Sinjë
Mbolan
Mbjeshovë
Mbreshtan
Galinë
Sadovicë
Paftal
Kamçisht
Levan
Velçan
Osmënzezë 1
Osmënzezë 2
Plashnik i Vogël
Molisht

Referansar 

Busetnader i regionen Berat
Kommunaleiningar i regionen Berat
Tidlegare kommunar i regionen Berat
Ekstremsportveko

Ekstremsportveko er ein årleg festival for ekstremsport som blir halden på Voss i Vestland i Noreg. Under festivalen blir det halde tevlingar innan ulike former for ekstremsport. I tillegg blir det halde fleire konsertar. Ekstremsportveko blir arrangert siste veka i juni eller i veke 26 kvart år. I 2017 blei Ekstremsportveko halden for 20 gong. Dagleg leiar for Ekstremsportveko er Kjetil Kriken.

I 2012 døydde ein fallskjermhoppar i Simadalen i samband med tilsetllinga.

Griener
BASE-hopping
Big air
Elvepadling
Elvesurfing
Fallskjermhopping
Hanggliding
Kiting
Klatring
Longboarding
Mountainbike og BMX
Paragliding
Rafting

Kjelder

Denne artikkelen bygger på «Ekstremsportveko» frå ,  den 14. juni 2019.

Bakgrunnsstoff
 Offisiell nettstad
 Voss turistinformasjon
 Bergens Tidende sine sider om Ekstremsportveko

Ekstremsport
Festivalar i Noreg
Idrett i Voss
Idrettstilskipingar i Vestland
Multisportkonkurransar
Roshnik

Roshnik er ein tidlegare landkommune i regionen Berat i Albania. Etter ei admininistrasjonsreform i 2014 inngår han som ei kommunaleining i kommunen Berat.

Ved folketeljinga i 2011 hadde den dåverande landkommunen Roshnik 2 513 innbyggjarar.

Tidlegare administrativ inndeling
Fram til år 2000 var Roshnik ein del av distriktet Berat. Den dåverande landkommunen omfatta busetnadene:
Bogdan i Poshtëm
Bogdan i Sipërm
Dardh
Karkanjoz
Kostren i Madh
Kostren i Vogël
Mimias
Perisnak
Qafë Dardhë
Roshnik Qendër
Roshnik i Vogël
Vojnik
Rabjak

Referansar 

Busetnader i regionen Berat
Kommunaleiningar i regionen Berat
Tidlegare kommunar i regionen Berat
Vardø Idrettslag

Vardø Idrettslag er eit idrettslag heimehøyrande i Vardø i Finnmark, stifta 4. september 1911. Idrettslaget er aktivt med i fotball og handball. Vardø IL spelar i svarte bukser og elles grøne fargar.

Vardø IL sitt fotballag spelte i 1975-sesongen i 2. divisjon Nord-Noreg. I 1986 tok laget seg til 2. andre runde i noregmeisterskapen, der det på heimebane vart tap 0-2 mot den komande noregsmeisteren Tromsø Idrettslag.

Kjelder

Denne artikkelen bygger på «Vardø IL» frå ,  den 14. juni 2019.  
 

Idrettslag i Finnmark
Rakkestad Idrettsforening

Rakkestad Idrettsforening er eit idrettslag heimehøyrande i Rakkestad i Viken. Rakkestad IF vart stifta 11. november 1914. Idrettslaget er aktivt med i fotball, handball, innebandy, skøyter og turn. Tidlegare var også friidrett ein lagsaktivitet.

Laga til Rakkestad IF spelar i lyseblått og med kvite bukser.

Skøyteløparen Sigrid Sundby var den fremste utøvaren til Rakkestad IF. I 1960-åra hadde laget friidrettsutøvarar som hevda seg nasjonalt, mellom dei Mikael Schie, Arild Bredholt og Ivar Bredholt.

I 1961 arrangerte Rakkestad IF noregsmeisterskapen i skøyter for kvinner.

Kjelder
Denne artikkelen bygger på «Rakkestad IF» frå ,  den 14. juni 2019.  
 

Idrettslag i Viken
Rakkestad kommune
Ura Vajgurore

Ura Vajgurore er ein by og ein kommune i regionen Berat i Albania. Kommunen ligg sentralt i den sørlege delen av landet og grensar i nord til regionen Elbasan, i vest til regionen Fier.

Kommunen vart oppretta gjennom ei admininistrasjonsreform i 2014, ved at den tidlegare bykommunen Ura Vajgurore vart slått saman med landkommunane Poshnjë, Kutalli og Cukalat. Dei tidlegare kommunane inngår no som kommunaleiningar i den nye storkommunen. Kommunen har hovudsete i Ura Vajgurore.

Ved folketeljinga i 2011 hadde den dåverande bykommunen Ura Vajgurore 7 232 innbyggjarar, medan dei fire kommunane som i dag utgjer storkommunen Ura Vajgurore, til saman hadde 27 295 innbyggjarar.

Tidlegare administrativ inndeling
Fram til år 2000 var den dåverande bykommunen Ura Vajgurore ein del av distriktet Berat. Den dåverande bykommunen omfatta sjølve byen Ura Vajgurore og busetnadene:
Bistrovicë
Konisbaltë
Pashalli
Vokopolë
Skrevan

Referansar 

Byar i Albania
Kommunar i Albania
Regionen Berat
Busetnader i regionen Berat
Kommunaleiningar i regionen Berat
Leif Hamre

Leif Hamre () var ein norsk forfattar og offiser.

Han studerte ved Statens Kunstakademi i Oslo, men under andre verdskrigen måtte han reise frå landet og slutta seg til dei norske utestyrkane. Hamre vart utdanna navigatør ved Little Norway i Canada og flaug Catalina under krigen. Han vart dekorert for krigsinnsatse sin. Etter krigen gjorde Hamre karriere i forsvaret, og vart blant anna den første militære helikoterflygar i Noreg, og vart sjef for Helikoptertenesta til luftforsvaret. Han gjekk av som oberstløytnant i 1974. 

Mellom 1957 og 1978 forfatta Hamre seks bøker for barn og ungdom. Alle bøkene hadde dramatisk handling med motiv frå flygarmiljøet, og låg nær dokumentarromanen i form. Dei vart svært populære, og vart omsette til 19 språk. Fem av seks bøker vart dessutan lønna med Kultur- og kyrkjedepartementet sin pris for barne- og ungdomslitteratur. 

Som pensjonist arbeidde Hamre blant anna med lokalhistorie. I 2002 vart han tildelt Kongens fortjenstmedalje i sølv, hovudsakleg for si gjenoppdaging og skildring frå trefningen ved Gjellebekk i Lier under den store nordiske krigen.

Bibliografi 

 1957: Otter tre to kaller, illustrert av Arne Johnson
 1958: Blå 2 – hopp ut
 1959: Klart fly
 1965: Brutt kontakt
 1971: Operasjon Arktis
 1978: Fly uten fører
 1983: Til borgen! Til borgen!, roman

Høyrespel
Tre av bøkene til Hamre er dramatiserte som høyrespel for Lørdagsbarnetimen i NRK:

 Otter tre to kaller, høyrespel i tre episodar, 1959
 Klart fly, høyrespel i to episodar, 1973
 Fly uten fører, høyrespel i tre episodar, 1982

Prisar og utmerkingar 

 1957: Kultur- og kirkedepartementets litteraturpris, 1. premie, for Otter tre to kaller
 1958: Kultur- og kyrkjedepartementets litteraturpris, 1. premie, for Blå 2 – hopp ut
 1959: Kultur- og kyrkjedepartementets litteraturpris, 1. premie, for Klart fly
 1965: Kultur- og kyrkjedepartementets litteraturpris, 1. premie, for Brutt kontakt
 1971: Kultur- og kyrkjedepartementets litteraturpris, 2. premie, for Operasjon Arktis
 1993: Lier kommunes kulturpris
 2002: Kongens fortenestemedalje i sølv

Kjelder 

Denne artikkelen bygger på «Leif Hamre» frå ,  den 15. juni 2019. 
 oppgav desse kjeldene:  
 
 Contemporary Authors Online (Thomson Gale 2003)
 Sonja Hagemann: Barnelitteratur i Norge 1914-1970, Aschehoug, Oslo, 1974 ss. 185-188
 Drammens Tidende: Audiens hos kongen

Bakgrunnsstoff 
 Leif Hamre i Norsk Biografisk Leksikon

Kongens fortenestmedalje i sølv
Folk frå Molde
Vinnarar av kulturdepartementet sine barnebokprisar
Norske barnebokforfattarar
Norske flygarar
Døde i 2007
Fødde i 1914
Fødde den 9. august
Sider utan gjennomgåtte omsetjingar
Poshnjë

Poshnjë er ein tidlegare landkommune i regionen Berat i Albania. Etter ei admininistrasjonsreform i 2014 inngår han som ei kommunaleining i kommunen Ura Vajgurore.

Ved folketeljinga i 2011 hadde den dåverande landkommunen Poshnjë 7 375 innbyggjarar.

Tidlegare administrativ inndeling
Fram til år 2000 var Poshnjë ein del av distriktet Berat. Den dåverande landkommunen omfatta busetnadene:
Poshnje
Polizhan
Çiflik
Arrëz
Agim
Banaj
Gajdë
Malas Gropë
Syzez
Sheq Gajdë
Hingë
Kuç

Referansar 

Busetnader i regionen Berat
Kommunaleiningar i regionen Berat
Tidlegare kommunar i regionen Berat
Kutalli

Kutalli er ein tidlegare landkommune i regionen Berat i Albania. Etter ei admininistrasjonsreform i 2014 inngår han som ei kommunaleining i kommunen Ura Vajgurore.

Ved folketeljinga i 2011 hadde den dåverande landkommunen Kutalli 9 643 innbyggjarar.

Tidlegare administrativ inndeling
Fram til år 2000 var Kutalli ein del av distriktet Berat. Den dåverande landkommunen omfatta busetnadene:
Kutalli
Sqepur
Drenovicë
Samaticë
Pobrat
Rërëz
Protoduar
Goriçan Qendër
Goriçan Çlirim
Malas Breg

Referansar 

Busetnader i regionen Berat
Kommunaleiningar i regionen Berat
Tidlegare kommunar i regionen Berat